ਮੁਗਲ ਰਾਜ ਦੇ ਮੋਢੀ ਬਾਬਰ ਦੀ ਵਸੀਅਤ ਅਜੋਕੇ ਧਰਮ ਨਿਰਪੱਖਤਾ ਦੇ ਸਿਧਾਂਤ ’ਤੇ ਕਿਵੇਂ ਖਰੀ ਉਤਰਦੀ ਹੈ\nਬਾਬਰ ਇੱਕ ਅਜਿਹੇ ਕਿਰਦਾਰ ਸਨ ਜੋ ਨਾ ਸਿਰਫ਼ ਸਫ਼ਲ ਸਨ, ਬਲਕਿ ਸੁੰਦਰਤਾ ਬੋਧ ਅਤੇ ਕਲਾਤਮਕ ਗੁਣਾਂ ਨਾਲ ਵੀ ਭਰਪੂਰ ਸਨ

ਬਾਬਰ ਇੱਕ ਅਜਿਹੇ ਕਿਰਦਾਰ ਸਨ ਜੋ ਨਾ ਸਿਰਫ਼ ਸਫ਼ਲ ਸਨ, ਬਲਕਿ ਸੁੰਦਰਤਾ ਬੋਧ ਅਤੇ ਕਲਾਤਮਕ ਗੁਣਾਂ ਨਾਲ ਵੀ ਭਰਪੂਰ ਸਨ। 

ਮੁਗ਼ਲ ਸਲਤਨਤ ਦੇ ਸੰਸਥਾਪਕ ਜ਼ਹੀਰ-ਉਦ-ਦੀਨ ਮੁਹੰਮਦ ਬਾਬਰ (1483-1530) ਨੂੰ ਜਿਥੇ ਇੱਕ ਜੇਤੂ ਵਜੋਂ ਦੇਖਿਆ ਅਤੇ ਦੱਸਿਆ ਜਾਂਦਾ ਹੈ, ਉਥੇ ਹੀ ਦੂਸਰੇ ਪਾਸੇ ਉਨ੍ਹਾਂ ਨੂੰ ਇੱਕ ਵੱਡੇ ਕਲਾਕਾਰ ਅਤੇ ਲੇਖਕ ਵਜੋਂ ਵੀ ਮੰਨਿਆ ਜਾਂਦਾ ਹੈ। 

ਇੱਕ ਇਤਿਹਾਸਕਾਰ ਸਟੀਫ਼ਨ ਡੇਲ ਬਾਬਰ ਬਾਰੇ ਲਿਖਦੇ ਹਨ ਕਿ ਇਹ ਨਿਰਧਾਰਿਤ ਕਰ ਸਕਣਾ ਔਖਾ ਹੈ ਕਿ ਬਾਬਰ ਇੱਕ ਬਾਦਸ਼ਾਹ ਦੇ ਰੂਪ ਵਿੱਚ ਵਧੇਰੇ ਮਹੱਤਵਪੂਰਣ ਹਨ ਜਾਂ ਇੱਕ ਕਵੀ ਅਤੇ ਲੇਖਕ ਦੇ ਰੂਪ ਵਿੱਚ। 

ਇਹ ਵੀ ਪੜ੍ਹੋ

ਅੱਜ ਦੇ ਭਾਰਤ ਵਿੱਚ ਬਾਬਰ ਨੂੰ ਇੱਕ ਬਹੁਸੰਖਿਅਕ ਹਿੰਦੂ ਵਰਗ ਦੀ ਇੱਕ ਵਿਸ਼ੇਸ਼ ਵਿਚਾਰਧਾਰਾ ਦੇ ਲੋਕ ਹਮਲਾਵਰੀ, ਲੁਟੇਰਾ, ਸੂਦਖੋਰ, ਹਿੰਦੂ ਦੁਸ਼ਮਣ, ਅਤਿਆਚਾਰੀ ਅਤੇ ਦਮਨਕਾਰੀ ਬਾਦਸ਼ਾਹ ਮੰਨਦੇ ਹਨ। 

ਇਹ ਮੁੱਦਾ ਇਥੇ ਤੱਕ ਹੀ ਸੀਮਿਤ ਨਹੀਂ ਹੈ, ਬਲਕਿ ਭਾਰਤ ਦੀ ਸੱਤਾਧਾਰੀ ਪਾਰਟੀ, ਬਾਬਰ ਹੀ ਨਹੀਂ ਮੁਗ਼ਲ ਸਲਤਨਤ ਨਾਲ ਜੁੜੀ ਹਰ ਚੀਜ਼ ਦੇ ਖ਼ਿਲਾਫ਼ ਨਜ਼ਰ ਆਉਂਦੀ ਹੈ। 

ਅੱਜ ਤੋਂ ਤਕਰੀਬਨ ਪੰਜ ਸੌ ਸਾਲ ਪਹਿਲਾਂ, ਬਾਬਰ ਨੇ ਇੱਕ ਸਲਤਨਤ ਦੀ ਸਥਾਪਨਾ ਕੀਤੀ ਜੋ ਆਪਣੇ ਆਪ ਵਿੱਚ ਬੇਮਿਸਾਲ ਹੈ। 

ਉਨ੍ਹਾਂ ਨੇ 1526 ਵਿੱਚ ਪਾਣੀਪਤ ਦੀ ਪਹਿਲੀ ਲੜਾਈ ਵਿੱਚ ਇਬਰਾਹਿਮ ਲੋਧੀ ਨੂੰ ਹਰਾਇਆ ਅਤੇ ਭਾਰਤ ਵਿੱਚ ਇੱਕ ਨਵੀਂ ਸਲਤਨਤ ਦੀ ਸਥਾਪਨਾ ਕੀਤੀ। 

ਆਪਣੀ ਬੁਲੰਦੀ ਦੇ ਦਿਨਾਂ ਵਿੱਚ ਇਸ ਸਲਤਨਤ ਦੇ ਕਬਜ਼ੇ ਵਿੱਚ ਦੁਨੀਆ ਦੀ ਇੱਕ ਚੌਥਾਈ ਦੌਲਤ ਸੀ। ਇਸ ਸਾਮਰਾਜ ਦਾ ਖੇਤਰਫ਼ਲ ਅਫ਼ਗਾਨਿਸਤਾਨ ਸਮੇਤ ਤਕਰੀਬਨ ਪੂਰੇ ਉਪਮਹਾਂਦੀਪ 'ਤੇ ਫ਼ੈਲਿਆ ਹੋਇਆ ਸੀ। 

ਬਾਬਰ ਦੀ ਜ਼ਿੰਦਗੀ ਨੂੰ ਦੋ ਹਿੱਸਿਆਂ ਵਿੱਚ ਵੰਡਿਆ ਜਾ ਸਕਦਾ ਹੈ

ਬਾਬਰ ਦੀ ਸਭ ਤੋਂ ਵੱਡੀ ਪਛਾਣ-ਬਾਬਰਨਾਮਾ

ਪਰ ਬਾਬਰ ਦੀ ਜ਼ਿੰਦਗੀ ਇੱਕ ਨਿਰੰਤਰ ਸੰਘਰਸ਼ ਹੈ। ਅੱਜ ਦੀ ਦੁਨੀਆਂ ਵਿੱਚ ਬਾਬਰ ਦੀ ਸਭ ਤੋਂ ਵੱਡੀ ਪਛਾਣ ਉਨ੍ਹਾਂ ਦੀ ਸਵੈਜੀਵਨੀ ਹੈ। ਉਨ੍ਹਾਂ ਦੀ ਕਿਤਾਬ ਨੂੰ 'ਬਾਬਰਨਾਮਾ' ਜਾਂ 'ਤੁਜ਼ਕੇ-ਏ-ਬਾਬਰੀ' ਦੇ ਨਾਮ ਨਾਲ ਜਾਣਿਆ ਜਾਂਦਾ ਹੈ। 

ਜਾਮੀਆ ਮੀਲੀਆ ਇਸਲਾਮੀਆ ਦੇ ਇਤਿਹਾਸ ਵਿਭਾਗ ਦੀ ਮੁਖੀ ਨਿਸ਼ਾਂਤ ਮੰਜ਼ਰ ਦਾ ਕਹਿਣਾ ਹੈ ਕਿ: ਬਾਬਰ ਦੀ ਜ਼ਿੰਦਗੀ ਨੂੰ ਦੋ ਹਿੱਸਿਆਂ ਵਿੱਚ ਵੰਡਿਆ ਜਾ ਸਕਦਾ ਹੈ। 

ਇੱਕ ਹਿੱਸਾ ਸੀਰ ਦਰਿਆ ਅਤੇ ਆਮੂ ਨਹਿਰ ਦਰਮਿਆਨ ਮੱਧ ਏਸ਼ੀਆ ਵਿੱਚ ਸਰਬਉੱਚਤਾ ਲਈ ਸੰਘਰਸ਼ ਦਾ ਹੈ ਅਤੇ ਦੂਸਰਾ ਹਿੱਸਾ ਬਹੁਤ ਛੋਟਾ ਹੈ ਪਰ ਬਹੁਤ ਮਹੱਤਵਪੂਰਣ ਹੈ। 

ਕਿਉਂਕਿ ਇਸ ਹਿੱਸੇ ਵਿੱਚ ਸਿਰਫ਼ ਚਾਰ ਸਾਲਾਂ ਵਿੱਚ ਉਨ੍ਹਾਂ ਨੇ ਭਾਰਤ ਦੀ ਇੱਕ ਮਹਾਨ ਸਲਤਨਤ ਦੀ ਸਥਾਪਨਾ ਕੀਤੀ ਜੋ ਕਰੀਬ ਤਿੰਨ ਸੌ ਸਾਲਾਂ ਤੱਕ ਚਲਦੀ ਰਹੀ। 

ਆਕਸਫ਼ੋਰਡ ਸੈਂਟਰ ਆਫ਼ ਇਸਲਾਮਿਕ ਸਟੱਡੀਜ਼ ਵਿੱਚ ਦੱਖਣੀ ਏਸ਼ਿਆਈ ਇਸਲਾਮ ਦੇ ਫ਼ੈਲੋ ਮੁਈਨ ਅਹਿਮਦ ਨਿਜਾਮੀ ਨੇ ਬੀਬੀਸੀ ਨੂੰ ਦੱਸਿਆ ਕਿ, ਤੈਮੂਰੀ ਅਤੇ ਚੰਗੇਜ਼ ਨਸਲ ਦੇ ਬਾਬਰ, ਨੂੰ ਆਪਣੇ...\n\ntl;dr:
ਅੰਗਰੇਜ਼ੀ ਦੇ ਮਸ਼ਹੂਰ ਨਾਵਲਕਾਰ ਈਐਮ ਫੌਸਟਰ ਲਿਖਦੇ ਹਨ ਕਿ ਆਧੁਨਿਕ ਰਾਜਨੀਤਿਕ ਫ਼ਲਸਫੇ ਦੇ ਖੋਜਕਰਤਾ ਮੈਕਾਵਲੀ ਨੇ ਸ਼ਾਇਦ ਬਾਬਰ ਦੇ ਬਾਰੇ ਨਹੀਂ ਸੁਣਿਆ ਸੀ। ਜੇ ਸੁਣਿਆ ਹੁੰਦਾ ਤਾਂ 'ਦਾ ਪ੍ਰਿੰਸ' ਨਾਮ ਦੀ ਕਿਤਾਬ ਲਿਖਣ ਦੀ ਬਜਾਇ ਉਨ੍ਹਾਂ ਦੇ (ਬਾਬਰ ਦੇ) ਜੀਵਨ ਬਾਰੇ ਲਿਖਣ ਵਿੱਚ ਉਨ੍ਹਾਂ ਦੀ ਦਿਲਚਸਪੀ ਜ਼ਿਆਦਾ ਹੁੰਦੀ।